title: Antonio Gabín
text: Antonio Gabín, naixiu de Mediana d'Aragón y muerto en Pamplona en calendatas desconoixidas, estió un advogau que plegó a estar chusticia d'Aragón entre 1707 y 1710.
  
  Se licenció en leis en a Universidat de Zaragoza en 1664 y estió advogau d'o Santo Oficio y chusticia d'a Casa de Ganaders de Zaragoza.
  
  Estió nombrau Chusticia d'Aragón per l'archiduque Carlos d'Austria en Zaragoza lo 22 de chulio de 1706. Os suyos lugartenentz estioron Jaime Borruel, Carlos Salinas, Eusebio de Biu y Passamonte, Diego Claramonte y Francisco Cabrera y Abenia.
  
  Quan l'exercito de Felipe de Borbón ocupó Zaragoza Antonio Gabín estió aturau de conchunta con o rechent d'a Reyal Audiencia Gregorio Xulbe, y totz dos estioron tresladaus a lo castiello de Pamplona an remanioron presos dica que astí murioron.
  
  Ye enronau en a ilesia de Sant Nicolau de Bari de Zaragoza.
  
  Referencias 
  
  Chusticias d'Aragón
  Muertos en Pamplona
  Naixius de Mediana d'Aragón